Den Nord-Cimbriske Tilskuer, 1844-08-15
Udlandet. Politik, (Fortsættelse.) Gaae vi til Engelland, da finde vi her en i flere Aar vedvarende Kamp mellem Nationen indbyrdes, nemlig mellem det aristokratiske Partie og Folkepartiet; Regjeringen staaer mellem begge som Mediateur, har man et mere liberalt Ministerium: et Whig ministerium, saa søger det at indføre Reformer der begunstige Massen af Folket; regjerer der mod et Torriministerium, som det Nærværende, saa er det i høieste Grad conservativt, søger fordet meeste at begunstige Aristokratiets Fordele, og da lader ethvert Lovforslag, der er i Faveur af Massen af Nationen sig vanskelig drive igjennem i Parlamentet, især naar det i mindste Henseende er stridende mod Aristokratiets og de rige Godseieres Rettigheder eller Fordele; og dog seer man i Engeland det Phænomen, at uagtet Valgsystemet er i høieste Grad corruptivt, omendskjøndt en stor Deel af Valgene til Parlamentet finde Sted ved Bestikkelse og Penge, og uagtet dets Lovsystem indeholde mange forældede og for Nutiden upassende Lovbud; saa hænger dog Engelænderen med en ubeskrivelig Hengivenhed ved den gamle Forfatning, og "Old-Englands Love; sjelden sees derfor at nogen Revolution kommer til Udbrud der. Hvad de irlandske Anliggender angaae, da kan man ikke fortænke et Folk i, at det ved alle lovlige Midler søger et tilkjempe sig lige Rettigheder ved de øvrige Folkeslag under Storbrittaniens Zepter; at den catholske Befolkning skal bidrage til de protestantiske Kirkers Vedligeholdelse og afgive en Deel af Lønningen til den protestantiske Geistlighed, at Jrland ikke selv maae have en raadgivende Forsamling eller en High=Court i dets Skjød, at de rige protestantiske Jordegodseiere i Jrland mange Gange tillader sig barbariske Handlinger mod den fattigere catholske Befolkning i Jrland; alt dette er Mangler, der burde afhjælpes eller rettes. Vel har den bekjendte Agitator O'Connell drevet r det vel vidt ved de Yttringer han i de store Forsamlinger i Jrland har tilladt sig mod Ministeriet og Regjeringen; men paa den anden Side har Ministeriet gjort sig meget upopulairt, ved saavel at lade ham som Consorter fængsle, thi Massen af den engelske Nation er stemt for Jrlænderne, og ønsker at disse skulle erholde alle de Rettigheder, der kunne lade sig forene med Unionsacten med Engelland; derfor lignede O'Connells sidste Reise til Parlamentet i London, et sandt Triumphtog. Flere udenlandske Blade beskylde det nærværede engelske Parlaments Poli til for at være rænkefuldt, og besynderligt er det, at det næsten altid har været Tilfældet, hvor et Torriministerium har ført Regjeringens Tømme; hvem erindrer ikke en Lord BathurstsHandlemaade, Toget mod Danmark 1807 o. d. l. og hvem veed om ikke Grev Resselrodes Nærværelse i Engeland, og den russiske Flaades Tilstedeværelse i Nordsøen staaer i Forbindelse med en eller anden Plan, som Diplomatikkens Slør dækker. Jeg kan endnu med Hensyn til Engelands indre Forfatning ikke undlade at berøre den forhausende Afvexling som findes der paa den ene Side af Fattigdom og Slaverie, og paa den anden Side af Rigdom og Luxus. Jntetsteds finder man en saadan Masse hungrende Mennesker, ved Siden af den rige Lord og Jordegodseier, der har 700000 Pd. Sterl. aarlige Revener (hvor af der ere flere) boer Mennesker, der i hele Uger ikke have andet at leve af end et vist Antal Kartofler daglig, under de sidste Uroligheder blandt Fabrikanterne i selve Engeland, var Nøden saastor at hele Familier af Hunger laae henstrakt paa Sygeleiet, og Familiens Medlemmer skiftedes til hver anden Dag at erholde den Smule, Føde man kunne tilveiebringe. Seer man i London de glimrende saakaldte Millener's shops (Modehandlerindeboutikker, saa forbauses man over den Pragt og over alle de værdefulde Gjenstande, der findes af alt hvad der kan henføres til en Dames Paaklædning; i Boutikken selv sees de kostbareste Speile og Møbler, Modehandlersken i den meest brillante Paaklædning, er en reen Typus paa den nyeste Mode; men træd tilbage til de indre Værelser, og Du vil forhauses over hvad Du her seer: en 18 a 20 ulykkelige smaae qvindelige Væsener huuløiede og med blege Kinder sidde her nedbøiede af Nattevaagen og Savn og forfærdigede Modepynt, de ere fattige ulykkelige fader, og moderløse Børn, som fra Dagens Anbrud til den mørke Nat maae lig Slaver sidde fængslede til Syebordet i en Dragt af det groveste Tøi, uden at erholde Bevægelse, nedbrydes deres Helbred inden faa Aar, og de blive et Offer for en tidlig Død. - Arbeiderne i Kulgruberne i Newcastle og Omegn have i den senere Tid viist sig meget rebelske og ville ikke arbeide uden mod en forhøiet Løn, men disse arme Mennesker have ogsaa en høist besværlig og farlig Næringsvei; mange Gange maae de arbeide i hele 14 Dage nede i de dybe Steenkulsskakter uden at see Dagens Lys, oftere begraves de under Klippestykker, eller dræbes af en i de underjordiske Hvælvinger udviklet giftig Luft, saaledes bleve for 2 Aar siden 140 Mennesker i en af Gruberne paa engang dræbte ved giftige Dunster, de fleste vare Huusfædre. (Forts.) Redacteuren.